./data/phi2331/phi020/phi2331.phi020.perseus-lat2.xml
est villa eorum Via Praenestina ducentas columnas in tetrastylohabens, quarum quinquaginta Carysteae, quinquaginta Claudianae, quinquaginta Synnades,quinquaginta Numidicae pari mensura sunt, in qua basilicae centenariae tres, cetera huic operi convenientia, et thermae quales praeter urbem, ut tunc, nusquam in orbe terrarum Familiae Gordiani hoc senatus decrevit ut a tutelis atque a legationibus et a publicis necessitatibus, nisi si vellent, posteri eius semper vacarent Opera Gordiani Romae nulla exstant praeter quaedam nymphia et balneas  sed balneae privatis hominibus fuerunt et ab eo in usum privatum exornataesunt  instituerat porticum in Campo Martio sub colle pedum mille, ita ut ab altera parte aequemille pedum porticus fieret, atque inter eas pariter pateretspatium pedum quingentorum; cuius spatii hinc atque inde viridiaria essent, lauro, myrto et buxo frequentata, medium vero lithostrotum brevibus columnis altrinsecus positis et sigillis per pedes mille, quod esset deambulatorium, ita ut in capite basilicaesset pedum quingentorum, cogitaverat praeterea cum Misitheo, ut post basilicam thermas aestivas sui nominis faceret, ita ut hiemales in principio porticuum poneret, ne sine usuessent vel viridiaria vel porticus sed haec omnia nunc privatorum et possessionibus et hortis et aedificiis occupata sunt